A Blikk újabb szemtanú beszámolójával erősítette meg az Index szerdai értesülését, miszerint egy férfi beleugrott a Dunába a Lánchídról. A szemtanú szerint nem valószínű, hogy öngyilkossági szándékkal mászott fel a hídra a fiatal. Ugyanis turistabusszal, két barátjával érkezett a Lánchíd pilléréhez, eztán mászott fel, miközben a nadrágját is levette.

A barátai nem úgy tűntek, mintha lebeszélnék arról, amit csinálna: néhány méterrel hátrébb az egészet végig videózták. Pár pillanat sem telt el, és már ugrott is.

A fiatal férfi vízbeérése után gyorsan kiérkeztek a rendőrök és a tűzoltók, de még péntekre sem találták meg a holttestet, a rendőrség eltűntként keresi a turistát, az ügyet pedig öngyilkosságként kezeli.

A lap a Will Smith által elindított hídmászási őrületre vezeti vissza a tragédiát; a hollywoodi színész hídmászós akcióját követően ugyanis divattá vált a Lánchídra való felkapaszkodás, ami természetesen nem csak illegális, hanem életveszélyes is.